STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.15 | 2021.gada 17.februārī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | L.Stauvere |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | R.Kārkliņš |
| Kultūras ministrijas valsts sekretāre | − | D.Vilsone |
| Labklājība ministrijas valsts sekretārs | − | I.Alliks |
| Tieslietu ministrijas pārstāve | − | S.Armagana |
| Tieslietu ministrijas pārstāve | − | O.Zeile |
| Satiksmes ministrijas valsts sekretāre | − | I.Stepanova |
| Satiksmes ministrijas pārstāve | − | A.Novikova |
| Satiksmes ministrijas pārstāve | − | L Priedīte-Kancēviča |
| Veselības ministrijas valsts sekretāre | − | D.Mūrmane-Umbraško |
| Veselības ministrijas pārstāve | − | E.Diure |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Circis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāvis | − | R.Grāvītis |
| Valsts kancelejas pārstāve | − | Z.Ozola |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Valsts policijas priekšnieks | − | A.Ruks |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Darba devēju konfederācijas pārstāve | − | I.Kiukucāne |
| Latvijas Nacionālā kultūras centra pārstāvis | − | A.Groza |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 16.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Konceptuāli atbalstīt Veselības ministrijas sagatavotos priekšlikumus grozījumiem Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) (vakcinācijas prioritātes). Veselības ministrijai precizēt noteikumu projektu atbilstoši Satiksmes ministrijas, Ekonomikas ministrijas un Finanšu ministrijas komentāriem, un precizēto noteikumu projektu iesniegt izskatīšanai Ministru kabineta 2021.gada 18.februāra sēdē.
3. Ņemot vērā Satiksmes ministrijas un Iekšlietu ministrijas pārstāvju izteiktos viedokļus, Tieslietu ministrijai izvērtēt sagatavoto grozījumu noteikumos Nr.360 (Valsts zemes dienesta publisko pakalpojumu sniegšana) turpmākās virzības nepieciešamību.
4. Atbalstīt skaidrojumu par noteikumu Nr.360 35.prim4 3. apakšpunkta piemērošanu attiecībā uz prasībām profesionālajiem kravas transportlīdzekļu vadītājiem:

“COVID 19 tests iebraucot Latvijas Republikā nav nepieciešams, ja attiecībā uz personu izpildās viens no diviem nosacījumiem:

1. Ja persona, kas ir kravas autopārvadātājs un veic kravas pārvadājumu (ieskaitot kravas iekraušanu un izkraušanu), neatkarīgi no personas valstspiederības un transportlīdzekļa reģistrācijas valsts, 72 stundu laikā no iebraukšanas brīža izbrauc no Latvijas Republikas. Norma skatāma kopsakarā ar Ministru kabineta 2020.gada 6.novembra rīkojuma Nr.655 “Par ārkārtējās situācijas izsludināšanu” 5.45.2 2. apakšpunktu, kas paredz pienākumu transporta pārvadājumu pakalpojumu sniedzēja darbinieku, kravas vai tehnisko reisu apkalpes loceklim šķērsot Latvijas Republikas teritoriju tranzītā 72 stundu laikā.  Savukārt, ja vadītājs, pildot darba pienākumus, Latvijā uzturas vairāk nekā 72 stundas, tad nepieciešams veikt Covid-19 testu Latvijā.

2. Ja personas uzturēšanās ilgums kādā no nopietna sabiedrības veselības apdraudējuma valstīm (pēdējo 14 dienu laikā) nepārsniedz 72 stundas. Šis nosacījums attiecas gan uz Latvijas autopārvadājumu uzņēmumu darbiniekiem, kas atgriežas Latvijas Republikā, gan uz ārvalstu autopārvadājumu uzņēmumu darbiniekiem, kuri ierodas Latvijas Republikā veicot darba pienākumus.”

1. Konceptuāli atbalstīt Krīzes vadības padomes sekretariāta sagatavoto informatīvo ziņojumu “Par iedzīvotāju ekonomisko aktivitāti, mobilitātes un uzvedības analīzes un Covid-19 pandēmijas dēļ ieviesto drošības pasākumu efektivitātes mērījumu turpināšanu” un rīkojuma projektu “Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, un Krīzes vadības padomes sekretariātam iesniegt tos izskatīšanai Ministru kabineta 2021.gada 18.februāra sēdē.
2. Konceptuāli atbalstīt Kultūras ministrijas sagatavotos priekšlikumus grozījumiem Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu” (profesionālās izglītības skolēniem (pamatizglītības un vidusskolas izglītības līmenī) klātienes konsultācijas eksāmeniem) un Kultūras ministrijai rīkojuma projektu iesniegt izskatīšanai Ministru kabineta sēdē.

Sēdi slēdz plkst. 19.05

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu